Turisti so prihajali na obisk Land's Enda že več kot dvesto let. Leta 1878 so ljudje odšli iz kraja Penzance s konjsko vprego in potovali prek St. Buryana in Treena, da bi videli Logan Rock. Sledil je kratek postanek za pogled na Porthcurno, Vzhodna telegrafska družba (Eastern Telegraph Company) je zagotovila okrepčilo pri prvem in zadnjem gostišču v Sennenu. Nato so se odpravili na Land's End, zaradi slabih in blatnih poti pogosto peš ali na konju. Več kot sto ljudi je bilo lahko naenkrat na Land's Endu. Na Carn Kezu so skrbeli za konje, medtem ko so gostje obiskali klife. Hiša na Carn Kezu se je sčasoma razvila v hotel. Najstarejši del hiše je bil poškodovan zaradi bombardiranja Luftwaffe, ko se je letalo vračalo z napada na Cardiff. Številni lokalni ribiči so bili ranjeni ali ubiti. V pripravah na dan D so ga ameriški vojaki, ki so bivali v njem, zapustili v slabem stanju.